CELEX: 62010TA0431
Language: ro
Date: 2013-06-04 00:00:00
Title: Cauzele conexate T-431/10 și T-560/10: Hotărârea Tribunalului din 4 iunie 2013 — Nencini/Parlamentul European ( „Reglementare privind cheltuielile și indemnizațiile deputaților în Parlamentul European — Cheltuieli pentru călătorie și pentru asistență parlamentară — Recuperarea sumelor plătite în mod nejustificat — Prescripție — Termen rezonabil — Dreptul la apărare — Principiul contradictorialității — Proporționalitate” )

3.8.2013   
            
            
               RO
            
            
               Jurnalul Oficial al Uniunii Europene
            
            
               C 225/64
            
         Hotărârea Tribunalului din 4 iunie 2013 — Nencini/Parlamentul European
   (Cauzele conexate T-431/10 și T-560/10) (1)
   
   (Reglementare privind cheltuielile și indemnizațiile deputaților în Parlamentul European - Cheltuieli pentru călătorie și pentru asistență parlamentară - Recuperarea sumelor plătite în mod nejustificat - Prescripție - Termen rezonabil - Dreptul la apărare - Principiul contradictorialității - Proporționalitate)
   2013/C 225/142
   Limba de procedură: italiana
   
      Părțile
   
   
      Reclamant: Riccardo Nencini (Barberino del Mugello, Italia) (reprezentanți: F. Bertini și M. Chiti, avocați)
   
      Pârât: Parlamentul European (reprezentanți: inițial N. Lorenz, D. Moore și A. Caiola, ulterior N. Lorenz, D. Moore și G. Ricci, agenți)
   
      Obiectul
   
   Cu titlu principal, cereri de anulare a deciziilor secretarului general al Parlamentului European din 16 iulie 2010 și din 7 octombrie 2010 privind recuperarea anumitor sume primite de reclamant, fost deputat în Parlamentul European, pentru rambursarea unor cheltuieli pentru asistență parlamentară și pentru călătorie care au fost plătite în mod nejustificat, precum și a notelor de debit ale directorului general al Direcției generale de finanțe a Parlamentului European nr. 312331 din 4 august 2010 și nr. 315653 din 13 octombrie 2010, precum și a oricărui alt act conex și/sau prealabil și, cu titlu subsidiar, cereri de trimitere a cauzei la Secretarul general al Parlamentului European în vederea unei noi determinări, echitabile, a cuantumului a cărui recuperare se solicită
   
      Dispozitivul
   
   
               1.
            
            
               Respinge acțiunea în cauza T-560/10.
            
         
               2.
            
            
               Îl obligă pe domnul Riccardo Nencini la plata cheltuielilor de judecată efectuate în cauza T 560/10, inclusiv a celor aferente procedurii referitoare la măsurile provizorii.
            
         
               3.
            
            
               Radiază cauza T-431/10 din registru.
            
         
               4.
            
            
               Fiecare parte suportă propriile cheltuieli de judecată efectuate în cauza T-431/10, inclusiv cele aferente procedurii referitoare la măsurile provizorii.
            
         
      (1)  JO C 317, 20.11.2010.